EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera egin du parke eoliko eta fotovoltaiko berriak paratzeari dagokionez Landa Garapeneko eta Ingurumeneko Departamentuak duen protokoloari buruz (PES-00213). Hona hemen Landa Garapeneko eta Ingurumeneko kontseilariak ematen dion erantzuna:

1.- Departamentuak onetsitako protokoloaren arabera, ezin zitzaien baimenik eman protokoloaren arabera gisa horretako energia-sorkuntzako parkeak hartzerik ez duten nekazaritza-azalerak ukitzen dituztelako?

Lehenengo eta behin, aipatutako protokolo hori zirriborroaren fasean dago.

Bigarrenik, Landa Garapeneko eta Ingurumeneko Departamentuak ez du energia berriztagarrien parkeen ezarpena baimentzeko eskumenik; lotesleak ez diren txosten sektorialak ematea besterik ez du egiten, administrazioko beste unitate batzuek bezala, nekazaritzako lurzoruarekiko ukipenaren ingurukoak, instalazioak baimentzeko eskumena duten unitateek eskatuta, hau da, Garapen Ekonomiko eta Enpresarialeko Departamentuak eta Lurralde Antolamenduko, Etxebizitzako, Paisaiako eta Proiektu Estrategikoetako Departamentuak eskatuta.

2.- Departamentuak ureztalur diren lurrak edo azalerak ukitzen dituzten parke eoliko eta fotovoltaiko berrien proiektuen baimenen aurka informatuko al du? Gobernuan une honetan izapidetzen ari diren zer proiekturi eraginen lioke ureztalurren gaineko muga horrek?

Departamentuak informazioa ematen du eta emanen du, ezarritako irizpideei eta, behin onetsiz gero, protokoloari jarraikiz, ureztalurreko edo lehorreko lurzoruan gertatzen diren ukipenen arabera. 2021ean zehar eman diren ureztalurren ukipenen txosten sektorialak ondotik datorren taulan agertzen dira:

|  |
| --- |
| **UREZTALURREN ETA LURZATI BERRANTOLAMENDUAREN ATALARI ESKATUTAKO TXOSTENAK, HAIZE- ETA EGUZKI-PARKEEKIN LOTUAK** |
| **Herria** | **Instalazioa** | **Sustatzailea/eskatzailea** | **Ukipena ureztalurrean** |
| Buñuel | Transformazio zentroa, PSF Pestriz eguzki instalaziorako | EÓLICA NAVARRA SL | Bateragarria |
| Garinoain / Mendigorria | Eguzki-instalazio fotovoltaikoa | SOLARIA PROMOCIÓN Y DESARROLLO FOTOVOLTAICO SL | Bateraezina |
| Corella | PE El Montecillo parke eolikoa | ENERFIN SOCIEDAD DE ENERGÍA SL | Bateragarria |
| Milagro | HUAko eguzki-instalazioa | NAVARRA DEINFRAESTRUCTURAS LOCALES SA | Bateragarria |
| Fontellas, Murchante, Tutera, Ablitas | Volatin txostena argitzea | ENERFIN SOCIEDAD DE ENERGÍA SL | Bateraezina |
| Cortes | PSF Atalaya eguzki-parke fotovoltaikoa | RIOS RENOVABLES SL | Bateraezina |
| Buñuel | PE Pestriz parke eolikoa | EÓLICA PESTRIZ, S.L. | Bateragarria |
| Corella | PSF IFV Corella eguzki-parkea | CHILOS SOLAR 2 SL | Bateraezina |
| Corella | PSF Navas eguzki-parkea | CHILOS SOLAR 2 SL | Bateragarria |
| Erriberri | PSF La Falconera-parkea | CARCAR GAYA A,ESCALERA GALAR E,I,ESCALERA LANDIVAR F, NUIN VALENCIA J | Bateragarria |
| Ablitas | Eguzki-instalazioa | ABLITASKO UREZTATZAILEEN SINDIKATUA | Bateragarria |
| Cascante | Ingurumen-inpaktuaren ebaluazioa (I. fasea) | ENEL GREEN POWER ESPAÑA S. L. U. | Izapidetzen ari da |
| Larraga eta Berbinzana | PE Linte II parke eolikoa | AGROWIND NAVARRA 2013 SL. | Bateragarria |
| Cascante eta Murchante | PSF El Sasillo eguzki-parke fotovoltaikoa | SOLEN ENERGÍA NAVARRA S.L.U., | Bateragarria |
| Ablitas eta Tudela | PSF SET Tudela promotores LAT SET Tudela | EDP RENOVABLES ESPAÑA SL | Bateraezina |
| Ablitas | PSF Tudela I eguzki-parkea | EDP RENOVABLES ESPAÑA SL | Bateraezina |
| Ablitas | EGUZKI-PARKEAPSF Tudela II | EDP RENOVABLES ESPAÑA SL | Bateraezina |
| Fitero eta Cintruénigo | PE Los Chopos (EIA) parke eolikoa | ENEL GREEN POWER ESPAÑA S.L.U. | Bateragarria |
| Mendigorria, Obanos, Eneritz, Adios, Ukar, Biurrun eta Tebas- Muru-Artederreta | “Serena Solar 5”,eguzki-instalazio fotovoltaikoaren proiektua | Solaria Promoción y Desarrollo Fotovoltaico S.L.U., | Bateraezina |
| Tutera | “LA NAVA” eguzki-instalazio fotovoltaikoa | SOLEN ENERGÍA LA NAVA, S.L. | Bateraezina |
| Cascante | PE Vientos del Cierzo (EIA) parke eolikoa | MARIA ROSA JASO LITAGO | Bateragarria |
| Ribaforada | PSFV TUDELA proiektuaren bideragarritasuna | Generadora Eléctrica Green II | Bateraezina |
| Uxue, Galipentzu, Eslaba eta Lerga | PE Templarios parke eolikoa | GREEN CAPITAL POWER SL | Bateragarria |
| Cintruénigo eta Corella | Corral de Escudero 71,50 MW-ko parke eolikoa TT.MM |  | Bateragarria |
| Erriberri eta Tafalla | PSF ABETO NEW ENERGY (EIA) eguzki-parke fotovoltaikoa | ABETO NEW ENERGY, S.L. | Bateragarria |
| Uxue eta Pitillas | PE LOS CORRALES (EIA) parke eolikoa | GREEN CAPITAL POWER SL | Bateragarria |
| Corella | P.S.Fv Guardian | Suno Energía 4 S.L. | Bateragarria |
| Corella | P.S.Fv Cierzo | Suno Energía 4 S.L. | Bateraezina |
| Lodosa | PSF Alba renova (EIA) (EIA) eguzki-parke fotovoltaikoa | SOLAR FOTOVOLTAICA NAVARRA SL | Bateraezina |
| Lodosa | PSF Alba Lamparilla (EIA) (EIA) eguzki-parke fotovoltaikoa | SOLAR FOTOVOLTAICA NAVARRA SL | Bateraezina |
| Artaxoa | PE Akermendia parke eolikoa | ENERFIN SOCIEDAD DE ENERGÍA SL | Izapidetzen ari da |
| Corella /Tutera | Eguzki-parke fotovoltaikoa | BUGANVILLA SOLAR PV SL | Bateraezina |
| Castejón | PE Castejón parke eolikoa | ALERION SPAIN SL | Izapidetzen ari da |
| Cintruénigo, Corella eta Tutera | PE Cirbonero parke eolikoa | ALERION SPAIN SL | Bateragarria |
| Tutera | PSFV TUDELA 1 proiektuaren bideragarritasuna | Generadora Eléctrica Green II | Bateraezina |
| Tutera | Eguzki-instalazioa punpatze-lanetarako | SASO PEDRIZ UREZTATZE SINDIKATUA | Izapidetzen ari da |
| Tutera | “Tutera 1”,eguzki-instalazio fotovoltaikoaren proiektua | Generadora Eléctrica Verde II | Izapidetzen ari da |
| Tutera | “Tutera 2”,eguzki-instalazio fotovoltaikoaren proiektua | Generadora Eléctrica Verde XII | Izapidetzen ari da |
| Castejón | “Castejón I” eguzki-instalazio fotovoltaikoaren proiektua | Rigel 860 Energías SL | Izapidetzen ari da |

3. -Departamentuaren arabera, Gobernuan une honetan izapidetzen ari diren parke eoliko eta fotovoltaiko berrien zer proiekturi eraginen lioke, 64/2006 Foru Aginduan ezarritakoa aplikatuz, parke fotovoltaikoak paratzeko debekuak?

64/2006 Foru Agindua, hirigintzari eta ingurumenari buruzko alderdiak arautzen baditu ere, onetsi zenean zeukan eskumen-egitura ez da gaur egun daukana. Hortaz, gaur egun diren ingurumeneko eskumenen arabera, aplikazio partziala Landa Garapeneko eta Ingurumeneko Departamentuari legokioke, baina ez ureztalurreko edo lehorreko lurzoruan duen ukipenagatik, ingurumenaren gaineko ukipenagatik baizik. Baimentzea edo debekatzea, edonola ere, Lurralde Antolamenduko, Etxebizitzako, Paisaiako eta Proiektu Estrategikoetako Departamentuari dagokio. Beraz, Landa Garapeneko eta Ingurumeneko Departamentuak ezin dio galdera honi erantzun.

4.- Protokolo horrek Nafarroako hainbat udaletako mendietan paratu nahi diren parke eolikoei eraginen al lieke? Ezezkoan, Departamentuak ba al du beste protokoloren bat onesteko asmorik, gisa horretako energia-sorkuntzako parkeak titulartasun publikoko mendietan paratu nahi diren kasurako?

Bai, horiei guztiei eragiten die. Udalen mendiak ere titulartasun publikokoak dira, komunalak edo ondarekoak.

Iruñean, 2021eko uztailaren 21ean

Landa Garapeneko eta Ingurumeneko kontseilaria: Itziar Gómez López